Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā, otrā daļa un ceturtās daļas 1.punkts, 5.panta pirmā daļa, 9.panta pirmā daļa, 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) sagatavots, lai:  1. Saskaņā ar Atsavināšanas likuma 4.panta pirmo un otro daļu un 5.panta pirmo daļu valsts akciju sabiedrībai „Valsts nekustamie īpašumi” (turpmāk – VNĪ) atļautu pārdot izsolē valsts nekustamo īpašumu (nekustamā īpašuma kadastra Nr.0100 051 0022) – zemes vienību (zemes vienības kadastra apzīmējums 0100 051 0022) 1462 m2 platībā – Zaķusalas krastmalā 5A, Rīgā, kas ierakstīts zemesgrāmatā uz valsts vārda Finanšu ministrijas personā, kopā ar inženierbūvi – asfalta laukumu (būves kadastra apzīmējums 0100 051 0022 001).  Rīkojuma projektā iekļautā nekustamā īpašuma raksturojums - nekustamais īpašums (nekustamā īpašuma kadastra Nr.0100 051 0022) Zaķusalas krastmalā 5A, Rīgā, sastāv no zemes vienības (zemes vienības kadastra apzīmējums 0100 051 0022) 1462 m2 platībā.  Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000532909, lēmuma datums: 06.05.2014.  Uz nekustamā īpašuma sastāvā esošās zemes vienības atrodas Nekustamā īpašuma valsts kadastra informācijas sistēmā reģistrēta Finanšu ministrijas valdījumā esoša nekustamajam īpašumam funkcionāli piederīga inženierbūve – asfalta laukums (būves kadastra apzīmējums 0100 051 0022 001) 1031,97 m2 platībā, kas ir nesaraujami saistīta ar nekustamo īpašumu un tiks atsavināta kopā ar galveno īpašumu. Civillikuma 853.pants nosaka, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām. Minētā informācija tiks iekļauta arī nekustamā īpašuma izsoles noteikumos.  Saskaņā ar informāciju no Nekustamā īpašuma valsts kadastra informācijas sistēmas zemes vienības kadastrālā vērtība uz 2016.gada 1.janvāri ir 29 953 *euro,* inženierbūves (asfalta laukuma) kadastrālā vērtība uz 2016.gada 1.janvāri ir 1762 *euro*.  Zemes vienības lietošanas mērķi:  - 0800 – neapgūta komercdarbības objektu apbūves zeme 0,0731 ha platībā;  - 0700 – neapgūta daudzdzīvokļu māju apbūves zemes 0,0731 ha platībā.  Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījuma Nr.100000532909 III daļas 1.iedaļā izdarīta atzīme – kultūras pieminekļa teritorija un objekti, kas atbilstoši UNESCO Konvencijai par pasaules kultūras un dabas mantojuma aizsardzību iekļauti pasaules kultūras un dabas mantojuma objektu sarakstā 0,1462 ha platībā.  Nekustamais īpašums nav iznomāts.  Saskaņā ar VNĪ rīcībā esošajiem nekustamā īpašuma rentabilitātes rādītājiem par periodu no 2013.gada 23.oktobra līdz 2015.gada 30.aprīlim nekustamā īpašuma pārvaldīšana VNĪ ir nesusi zaudējumus 1881 *euro* apmērā.  Ņemot vērā, ka nekustamais īpašums nav piemērots VNĪ saimnieciskās darbības veikšanai, kā arī tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu – VNĪ Īpašumu izvērtēšanas komisija 2014.gada 6.novembrī (prot. Nr.36, 12.punkts) un 2015.gada 21.maijā (prot. Nr.12, 5.punkts) pieņēma lēmumu nekustamo īpašumu kopā ar tam funkcionāli piederīgo Finanšu ministrijas valdījumā esošo inženierbūvi – asfalta laukumu - normatīvajos aktos noteiktā kārtībā virzīt atsavināšanai.  Uz nekustamā īpašuma sastāvā esošās zemes vienības (zemes vienības kadastra apzīmējums 0100 051 0022) atrodas būve – sarga māja aptuveni 9 m2 platībā. Sarga māja Nekustamā īpašuma valsts kadastra informācijas sistēmā, zemesgrāmatā un pašvaldībā kā patstāvīgs īpašuma objekts nav reģistrēta. Valsts zemes dienesta Rīgas reģionālās nodaļas (2014.gada 10.jūlija vēstule Nr.2-07-R/906), Rīgas domes Īpašuma departamenta (2014.gada 28.jūlija vēstule Nr.1-7/DI-14-1138-nd) un Rīgas pilsētas būvvaldes (2014.gada 30.jūlija vēstule Nr.BV-14-9211-nd) rīcībā nav informācijas par sarga mājas piederību, piekritību un projekta dokumentāciju. Ņemot vērā minēto, VNĪ lūdza Valsts zemes dienestu veikt sarga mājas apsekošanu un izgatavot aktualizētu kadastrālās uzmērīšanas lietu. Valsts zemes dienests 2015.gada 8.aprīlī izdeva Būves kadastrālās uzmērīšanas darbu izpildes apturēšanas paziņojumu, tajā norādot, ka minētie darbi tiks atsākti pēc būvprojekta vai cita Rīgas pilsētas būvvaldes izdota dokumenta saņemšanas. VNĪ rīcībā nav sarga mājas būvprojekts vai cits Rīgas pilsētas būvvaldes izdots dokuments. Saskaņā ar VNĪ speciālistu veiktajiem aprēķiniem izmaksas, kas saistītas ar sarga mājas būvprojekta izstrādi un saskaņošanu ir aptuveni 1500 *euro* (bez PVN). Izmaksas, kas saistītas ar īpašuma tiesību dokumentācijas sakārtošanu un ierakstīšanu zemesgrāmatā ir aptuveni 300 *euro* (bez PVN)*.* Sarga mājas aptuvenās demontāžas darbu izmaksas sastāda līdz 1200 *euro* (bez PVN). Ņemot vērā, ka sarga mājas noteiktā aptuvenā vērtība ir noteikta 554 *euro,* un izdarot lietderības apsvērumus, ka sarga mājas tiesiskā statusa sakārtošanas izmaksas vairākkārt pārsniedz tās noteikto aptuveno vērtību, turklāt sarga mājas iekļaušana nekustamā īpašuma sastāvā neietekmē nekustamā īpašuma Zaķusalas krastmalā 5A, Rīgā, tirgus vērtību *(to apliecina arī nekustamā īpašuma vērtētājs SIA „Relto”, kurš 2015.gada 30.marta vērtējuma atskaitē norādījis, ka sarga mājas fiziskais un estētiskais stāvoklis ir neapmierinošs, tāpēc zemes vienība tiek vērtēta kā brīva no apbūves, kā arī pie negatīviem un pozitīviem tirgus vērtību ietekmējošiem faktoriem nav minēta sarga ēkas esamība),* VNĪ Īpašumu izvērtēšanas komisija 2015.gada 21.maijā nolēma (sēdes prot. Nr.12, 5.1.apakšpunkts) neatzīt sarga māju Finanšu ministrijas pamatlīdzekļu uzskaitē, nereģistrēt to Nekustamā īpašuma valsts kadastra informācijas sistēmā un zemesgrāmatā, kā arī neveikt sarga mājas demontāžu.  Nekustamā īpašuma ieguvējs kā zemes īpašnieks būs tiesīgs veikt nepieciešamās darbības sarga mājas statusa sakārtošanai. Informācija par uz zemes vienības (zemes vienības kadastra apzīmējums 0100 051 0022) esošo sarga māju tiks iekļauta nekustamā īpašuma izsoles noteikumos.  Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).  Atsavinot zemes vienību jāņem vērā likuma „Par zemes reformu Latvijas Republikas pilsētās” 21.pantā noteiktie ierobežojumi darījumiem ar zemes īpašumiem.  2. Saskaņā ar Atsavināšanas likuma 4.panta pirmo un otro daļu un 5.panta pirmo daļu atļautu VNĪ pārdot izsolē valstij piederošo nekustamo īpašumu (nekustamā īpašuma kadastra Nr.4272 007 0028) – zemes vienību 0,5313 ha platībā (zemes vienības kadastra apzīmējums 4272 007 0578) – Izmēģinātāju ielā 1B, Priekuļos, Priekuļu pagastā, Priekuļu novadā, kas ierakstīts zemesgrāmatā uz valsts vārda Finanšu ministrijas personā.  Rīkojuma projektā iekļautā nekustamā īpašuma raksturojums –  nekustamais īpašums (nekustamā īpašuma kadastra Nr.4272 007 0028) Izmēģinātāju ielā 1B, Priekuļos, Priekuļu pagastā, Priekuļu novadā, sastāv no zemes vienības (zemes vienības kadastra apzīmējums 4272 007 0578) 0,5313 ha platībā.  Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000466298, lēmuma datums: 24.09.2014.  Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2016.gada 1.janvāri ir 16 705 *euro*.  Zemes vienības lietošanas mērķi:  - 0908 – Pārējo sabiedriskas nozīmes objektu apbūve 0,2656 ha platībā;  - 0801 – Komercdarbības objektu apbūve 0,2657 ha platībā.  Saskaņā ar informāciju no Nekustamā īpašuma valsts kadastra informācijas sistēmas nekustamajam īpašuma ir reģistrēti apgrūtinājumi– ceļa servitūta teritorija 0,0203 ha platībā, ceļa servitūta teritorija 0,0211 ha platībā, Gaujas nacionālā parka neitrālās zonas teritorija 0,2965 ha platībā, Gaujas nacionālā parka ainavu aizsardzības zonas teritorija 0,2348 ha platībā.  Saskaņā ar Zemkopības ministrijas 2014.gada 30.jūlija vēstulē Nr.8.7-5e/2467/2014 sniegto informāciju zemes vienība nav meža zeme Meža likuma izpratnē.  Saskaņā ar Priekuļu novada pašvaldības 2015.gada 14.jūlija vēstulē Nr.3-4/1455 sniegto informāciju zemes vienība nav uzskatāma par starpgabalu Atsavināšanas likuma 1.panta 11.punkta izpratnē.  Nekustamais īpašums nav iznomāts.  Saskaņā ar VNĪ rīcībā esošajiem nekustamā īpašuma rentabilitātes rādītājiem no 2014.gada 24.septembta līdz 2015.gada 30.jūnijam nekustamā īpašuma pārvaldīšana VNĪ ir nesusi zaudējumus 231 *euro* apmērā.  Ņemot vērā, ka nekustamais īpašums nav piemērots VNĪ saimnieciskās darbības veikšanai, kā arī tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu – VNĪ Īpašumu izvērtēšanas komisija 2014.gada 4.decembrī (prot. Nr.41, 8.punkts) pieņēma lēmumu nekustamo īpašumu normatīvajos aktos noteiktā kārtībā virzīt atsavināšanai.  Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).  Atsavinot zemes vienību, jāņem vērā likumā „Par zemes privatizāciju lauku apvidos” noteiktie ierobežojumi darījumiem ar zemes īpašumiem.  Nekustamā īpašuma ieguvējam būs jāievēro Gaujas nacionālā parka likuma 9.panta nosacījumi:  - ainavu aizsardzības zona ir izveidota, lai saglabātu raksturīgo daudzveidīgo ainavu, nacionālo kultūrvidi un rekreācijas resursus, kā arī nodrošinātu nenoplicinošu saimniecisko darbību;  - ainavu aizsardzības zonā būvniecību drīkst veikt būvniecību regulējošos normatīvajos aktos noteiktajā kārtībā, ievērojot ietekmes uz vidi novērtējumu regulējošos normatīvos aktus;  - galvenā cirte ainavu aizsardzības zonā notiek saskaņā ar meža apsaimniekošanas plānu.  3. Saskaņā ar Atsavināšanas likuma 4.panta pirmo daļu, ceturtās daļas 1.punktu un 5.panta pirmo daļu VNĪ atļautu pārdot izsolē, ievērojot Publiskas personas mantas atsavināšanas likuma 14.panta nosacījumus, valsts nekustamo īpašumu „Klīvu dārziņi” (nekustamā īpašuma kadastra Nr.8048 513 0002) – būvi (būves kadastra apzīmējums 8048 013 0035 001) – Klīvēs, Babītes pagastā, Babītes novadā, kas ierakstīts zemesgrāmatā uz valsts vārda Finanšu ministrijas personā.  Rīkojuma projektā iekļautā nekustamā īpašuma raksturojums -  nekustamais īpašums „Klīvu dārziņi” (nekustamā īpašuma kadastra Nr.8048 513 0002) Klīvēs, Babītes pagastā, Babītes novadā, sastāv no būves (būves kadastra apzīmējums 8048 013 0035 001).  Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Rīgas rajona tiesas zemesgrāmatu nodaļas Babītes pagasta zemesgrāmatas nodalījumā Nr.100000541452, lēmuma datums: 10.02.2015.  Zemesgrāmatas nodalījuma I. daļas 1.iedaļā norādīts, ka būve saistīta ar zemes gabalu (zemes vienības kadastra apzīmējums 8048 013 0035) 1,58 ha platībā. Īpašuma tiesības uz zemes gabalu Rīgas rajona tiesas zemesgrāmatu nodaļas Babītes pagasta zemesgrāmatas nodalījumā Nr.100000218004 ir nostiprinātas Aigaram Eglītim.  Saskaņā ar informāciju Nekustamā īpašuma valsts kadastra informācijas sistēmā būves nosaukums – Artēziskās akas ēka, galvenais lietošanas veids - 1251 - rūpnieciskās ražošanas ēkas, būves kadastrālā vērtība uz 2016.gada 1.janvārī 749 *euro*.  Būve nav iznomāta.  Saskaņā ar VNĪ rīcībā esošajiem nekustamā īpašuma rentabilitātes rādītājiem 2015.gada pirmajos piecos mēnešos nekustamā īpašuma pārvaldīšana VNĪ ir nesusi zaudējumus 175 *euro* apmērā.  Atsevišķos gadījumos publiskas personas nekustamā īpašuma atsavināšanu saskaņā ar Atsavināšanas likuma 4.panta ceturtās daļas 1.punktu var ierosināt arī zemes īpašnieks, ja viņš vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes un izmantot pirmpirkuma tiesības, Atsavināšanas likuma noteiktajā kārtībā. VNI 2013.gada 6.novembrī ir saņemts Aigara Eglīša iesniegums, kurā iesniedzējs lūdz būvi atsavināt.  Ņemot vērā, ka nekustamais īpašums nav piemērots VNĪ saimnieciskās darbības veikšanai, kā arī tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu – VNĪ Īpašumu izvērtēšanas komisija 2015.gada 15.janvārī (prot. Nr.1, 3.punkts) pieņēma lēmumu nekustamo īpašumu normatīvajos aktos noteiktā kārtībā virzīt atsavināšanai.  Saskaņā ar Atsavināšanas likuma 11.panta trešo daļu un 14.panta otro daļu pirmpirkuma tiesīgajai personai vienlaikus ar sludinājumu par izsoli tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu. Ja izsludinātajā termiņā Atsavināšanas likuma 4.panta ceturtās daļas 1.punktā minētā persona nebūs iesniegusi pieteikumu par nekustamā īpašuma pirkšanu vai iesniegusi atteikumu, rīkojama izsole Atsavināšanas likumā noteiktajā kārtībā.  Saskaņā ar Atsavināšanas likuma 9.panta pirmo daļu valsts nekustamā īpašuma atsavināšanu Atsavināšanas likumā noteiktā kārtībā organizē VNĪ, izņemot šā panta 1.1, 1.2 un 1.3 daļā minētos gadījumus.  Rīkojuma projekta 4.punkts paredz nekustamā īpašuma valdītājam  Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.  Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu, attiecībā uz rīkojuma projekta 2.punktā minēto nekustamo īpašumu – pirmpirkuma tiesīgā persona (zemes īpašnieks). |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (tūkst. *euro*) | | |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1. Budžeta ieņēmumi: | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | Nav precīzi aprēķināms. | | | | |
| 3.1. valsts pamatbudžets | Nav precīzi aprēķināms. | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | Nav precīzi aprēķināms. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.  VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Finanšu ministra vietā -

ārlietu ministrs E.Rinkēvičs

27.01.2016. 12:08

2491

L.Kokorēviča, 67024955

[Lita.Kokorevica@vni.lv](mailto:Lita.Kokorevica@vni.lv)

M.Reders, 67024234

Mareks.Reders@vni.lv